ભગત સાથે ઘર માંડયે દસેક વરસ થવા જાતાં હતાં. આમ તો કોઈ મણા નથી. ઘરમાં ન સાસુ, ન સસરા કે ન તો દેરાણી કે જેઠાણી. હરીફરીને ભગતને સાચવવાના અને ભગત પણ કેવા? પગ નીચે કીડી પણ ન ચંપાય તેનું ધ્યાન રાખે. ગામમાં તો ઠીક પણ પાંચાળામાં પણ લોકો તેમની ટેકની શાખ પૂરે. પંથમાં બેઠેલા માણસ એટલે સવારસાંજ માળા કરી બે ભજન ગાયા પછી જ અન્ન મોંમાં મૂકે. ગમે તેવો માણસ પણ ભગતની આમાન્યા જાળવે. ભગત બાળપણથી જ રામના રંગે રંગાયેલા. ભગતના બાપાએ મારતી વખતે એમને કીધેલું,